# Khufukhaf I

Khufukhaf I, o Khaefkhufu I, (Ḫʿj-f-Ḫwfw, "Sorgit de Khufu") va ser un príncep egipci i djati de la IV Dinastia. Era fill del faraó Khufu.

## Biografia

Khufukhaf en jeroglífic :
Khufukhaf era fill del faraó Khufu, mig germà del faraó Djedefre i germà complet del faraó Khefren i del príncep Minkhaf. La seva mare podria haver estat la reina Henutsen; la piràmide d'aquesta reina es troba al costat de la seva tomba mastaba. La seva dona es deia Nefertkau II i va ser enterrada amb ell a Guiza.
Va exercir de djati (governador del país a les ordres del faraó), possiblement cap al final del regnat de Khufu o durant el regnat del seu germà Khafra.

## Tomba

Khufukhaf tenia una doble mastaba (tomba G 7130-7140) al camp oriental de la necròpolis de Guiza. La mastaba G 7130 s'atribueix a l'esposa de Khufukhaf, Nefertkau. La G 7140 pertanyia al propi Khufukhaf.
Khufukhaf apareix representat amb la reina Henutsen al saló de la Mastaba. També s'hi esmenten diversos fills que va tenir. A un fill anomenat Wetka (o Tuka) se'l representa a la capella de la mastaba. Un altre fill anomenat Iuenka (o Iun-ka) també hi surt representat. Iunka porta el títol de Fill del rei a la tomba. Khufukhaf també va tenir una filla.

## Títols

Khufukhaf formava part del nivell més alt de l'administració i va ser elevat a djati probablement durant el regnat de Khefren, el seu germà. Aquest rang, el més alt de l'època, estava estrictament reservat a la família propera del faraó durant la IV dinastia.
| Títol | Traducció | Índex Jones |
| iry-pˁt | príncep / noble hereditari, "guardià dels patricis" | 1157 |
| ˁḏ-mr dp | administrador oficial de Dep (Buto) | 1348 |
| wḏ-mdw n ḥry(w)-wḏb(w) | qui dona ordres als encarregats de les reversions (ofrenes) | 1500 |
| mdw ḥp | pastor d'Apis | 1699 |
| ḥm Bȝw Nḫn | servidor de les Ànimes de Nekhen / Hierakonpolis | 1877 |
| ḥm-nṯr ḥr ḳȝ-ˁ | sacerdot d'Horus elevat de braç | 2075 |
| ḥm-nṯr ḫwfw | sacerdot de Khufu | 2087 |
| ḥrỉ-wḏb m ḥwt-ˁnḫ | mestre de la generositat / qui s'encarrega de les reversions (de les ofrenes) a la casa / mansió de la vida | 2215 |
| ḫrp ˁḥ | director del ˁḥ palau | 2579 |
| zȝ nswt | fill del Rei | 2911 |
| zȝ nswt n ẖt.f | fill del Rei del seu cos | 2912 |
| smr wˁty | únic company | 3268 |
| tȝyty zȝb ṯȝty | el de la cortina, primer jutge, visir | 3706 |
| wr di.w pr ḏḥwty | el més gran dels cinc al temple de Thoth | 1471 |
NOTAː Traducció i índexs de Dilwyn Jones.

## Referències

* ↑ Ranke, 1935, p. 265.
* 1 2 Dodson i Hilton, 2004, p. 60.
* ↑ «The Queens of Egypt's 4th Dynasty» (en anglès). Tour Egypt. [Consulta: 11 gener 2021].
* 1 2 Malek, Moss i Porter, 1964, p. Part III.
* ↑ Dodson i Hilton, 2004, p. 61.
* ↑ «Giza Mastabas G7000» (en anglès). Saint Louis University. Arxivat de l'original el 2020-08-08. [Consulta: 11 gener 2021].
* ↑ Jones, 2000.

## Vegeu també

* Llista de djatis de l'antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Jones, Dilwyn. An Index Of Ancient Egyptian Titles Epithets And Phrases Of The Old Kingdom (en anglès). vol. 1 i 2. BAR, 2000. ISBN 1-84171-069-5.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 5. Griffith Institute, 1964. ISBN 978-0900416101.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.
* Simpson, William Kelly. The Mastabas of Kawab, Khafkhufu I and II (en anglès). Boston: Museum of Fine Arts, 1978. ISBN 0-87846-120-5.
* Strudwick, Nigel. The Administration of Egypt in the Old Kingdom (en anglès). Routledge, 1985. ISBN 0-7103-0107-3.